hu de hu hu hu hu hu de hu hu de hu hu hu hu hu fr hu en hu hu hu en hu en hbs_lat hu hu fr cs en en en vi en hu hu hu hu hu hu en hu hu hu hu hu it en hu hu hu en hu it it hu it en hu hu fr hu hu hu hu it en hu hu it cs en en hu it hu hu hu en hu hu en pl hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu de fr fr hu en hu en en hu en hu cs hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de fa fr it nl nb pl ru sv fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 24.
Ugrás a navigációhoz Ugrás a kereséshez
1989. december 12. (32 éves), Pécs
Knoch Viktor (Pécs, 1989. december 12.[2] –) olimpiai bajnok magyar rövidpályás gyorskorcsolyázó.
Tanulmányait Pécsen a Táncsics Mihály utcai Általános Iskolában kezdte. Hetedikben átiratkozott a Janus Pannonius Gimnáziumba, ahol 2008-ban érettségizett.[2] Még ugyanebben az évben megkezdte tanulmányait a Budapesti Kommunikációs és Üzleti Főiskola gazdaságmenedzsment szakán.
A 2005-ös junior vb-n 2000 méteren negyeddöntős volt, az 1500 méteres számon mind a négy felnőtt világkupa versenyen szintén. A 2006-os junior vb-n, Romániában 1500 méteren elődöntőbe jutott, de ott kizárták. Az olimpia előtti utolsó felnőtt világversenyen, a január végi lengyelországi Eb-n 5000 méteren jutott elődöntőbe, ott 3. lett.
A 2006. évi téli olimpiai játékokon hatalmas meglepetésre az 1500 méteres számban kitűnő versenyzéssel a döntőbe jutott, és végül az 5. helyen végzett. Ezzel 26 év óta a legjobb magyar eredményt érte el a téli olimpiák történetében.
2007 januárjában, Mladá Boleslavban a junior világbajnokságon 1500 méteren két koreai mögött a harmadik helyen végzett. Az 1500 méteres távon ezüstérmet szerzett az angliai Sheffieldben zajló felnőtt Európa-bajnokságon;[3] majd februárban az 500 és az 1500 méteres versenyt is megnyerte a budapesti Gyakorló Jégcsarnokban zajló országos bajnokság első napján, s végül első helyen végzett összetettben is, így ő lett az országos bajnok; márciusban pedig a 13. helyen végzett Milánóban a rövidpályás gyorskorcsolya világbajnokság 500 méteres számában.
A 2009. március 6-án, a bécsi rövidpályás gyorskorcsolya világbajnokságon a 31. helyen végzett a férfiak 1500 méteres számában,[4] majd a montréali világkupa-viadalon (november 7.) 500 méteren a 33., 1500-on pedig a 38. helyen zárt.[5] A 2010-es drezdai rövidpályás gyorskorcsolya Európa-bajnokságon összetettben a 20. helyen szerepelt.[6] A vancouveri téli olimpián 1500 méteren a 30. helyen végzett,[7] míg 1000 méteren a 21. helyen zárt.[8]
2011 decemberében, a rövidpályás gyorskorcsolyázók Japánban zajló világkupáján 1000 méteren kizárták a versenyből, 500-on pedig nem tudta befejezni első selejtezős futamát.[9] A 2012-es rövidpályás gyorskorcsolya Európa-bajnokságon – sérüléséből kifolyólag – csak váltóban indult, és a nagyrészt junior korú csapattal a 8. helyen végzett.[10] Februárban, a hollandiai Dordrechtben zajló Világkupán 1 000 méteren a 21. lett, míg 500 méteren a harmadik lett negyeddöntős futamában, és ezzel bejutott a C fináléba, ahol ugyancsak harmadikként zárva összesítésben a 12. pozícióban végzett.[11] Márciusban, a sanghaji vb-n a 22. helyen zárt összetettben,[12] 500 méteren a 24.,[13] 1000 méteren a 15.,[14] míg 1500 méteren a 22. helyen végzett.[15] Egy évvel később Malmőben, a férfi 5000 méteres váltó tagjaként bronzéremmel zárta a kontinensviadalt.[16] 2013 decemberében, az olaszországi Trentóban zajló XVI. téli universiadén – a Béres Bencével, Burján Csabával és Oláh Bencével alkotta férfi váltó tagjaként – aranyérmet nyer az 5000 méteres távon, míg 1000 méteren hetedikként ért célba.[17] 2014 januárjában, a Drezdában zajló rövidpályás gyorskorcsolya Eb 1500 méteres egyéni versenyében – a 44 fős mezőnyben – a 18. lett.[18] Ugyanitt a férfi 5000 méteres váltóval nem jutott be a döntőbe, végül az ötödik helyen végzett.[19]
A 2014-es szocsi téli olimpián induló magyar rövidpályás gyorskorcsolya csapat tagjaként 1500 méteren a 34.,[20] míg 1000 méteren a 18. helyen zárt.[21] 2015 februárjában sporttörténelmi tettet hajt végre, amikor a rövidpályás gyorskorcsolya világkupa-sorozat erzurumi állomásán, 500 méteren – legyőzve a háromszoros olimpiai bajnok kanadai Charles Hamelint – az első helyen végzett. Ezzel 25 évesen a sportág első magyar vk-győztese lett, egyben pályafutása első egyéni vk-érmét nyerte.[22] Egy héttel korábban – mint a férfiváltó tagja – ezüstéremmel térhetett haza a drezdai világkupáról.[23]
A magyar férfi gyorskorcsolya-váltó tagjaként, 5000 méteres távon Liu Shaolin Sándor, Liu Shaoang és Burján Csaba mellett Sanghajban rendezett rövidpályás gyorskorcsolya világkupán sporttörténeti magyar siker részeseként aranyérmet szerzett.[24]
A 2016-os világbajnokságon 500 méteren 48., 1000 méteren 15., 1500 méteren 20. volt. A váltóval negyedik helyezést ért el.[25]
A 2018-as olimpián 2018. február 22-én az 5000 méteres váltó tagjaként olimpiai bajnoki címet szerzett. Magyarország a téli olimpiák történetében először nyert aranyérmet.[26]
Magyar Köztársasági Bronz Érdemkereszt (2006)[2]
Az év magyar gyorskorcsolyázója (2006, 2007, 2009, 2011, 2012, 2015[27])
A Magyar Érdemrend tisztikeresztje (2018)
Magyar fair play díj (2018)[28]
↑ Knoch Viktor – "Kicsit jobban szerettem volna korizni, mint ahogy sikerült." (magyar nyelven). klub.ute1885.hu, 2014. március 14. (Hozzáférés: 2015. január 18.)
↑ a b c Pécs lexikon  I. (A–M). Főszerk. Romváry Ferenc. Pécs: Pécs Lexikon Kulturális Nonprofit Kft. 2010. 406. o. ISBN 978-963-06-7919-0
↑ A rövidpályás gyorskorcsolyázás hazai története röviden URL hozzáférés – 2010. február 21.
↑ Dél-koreai aranyak a rövidpályás gyorskorcsolya vb-n URL hozzáférés – 2009. március 6.
↑ Rövidpályás gyorskorcsolya vk: Huszár Erika hetedik 500 méteren URL hozzáférés – 2009. november 8.
↑ Rövid pályás gyorskorcsolya Eb: a tavalyinál gyengébb szereplés, két érem URL hozzáférés – 2010. január 26.
↑ Vancouver 2010: az 1. versenynap összefoglalója - győztesek, a magyarok eredményei URL hozzáférés – 2010. február 21.
↑ Li Jung Szu ismételt a férfiaknál URL hozzáférés – 2010. február 21.
↑ Rövidpályás gyorskorcsolya vk URL hozzáférés – 2011. december 26.
↑ Három magyar érem az Eb-n[halott link] URL hozzáférés – 2012. március 15.
↑ Heidum Bernadett 1500m-en 10., Knoch Viktor 500m-en 12.[halott link] URL hozzáférés – 2012. március 15.
↑ 2012 ISU World Championships, CHN, Shanghai - Men URL hozzáférés – 2012. március 29.
↑ 2012 ISU World Championships, CHN, Shanghai - 500m - Men URL hozzáférés – 2012. március 29.
↑ 2012 ISU World Championships, CHN, Shanghai - 1000m - Men URL hozzáférés – 2012. március 29.
↑ 2012 ISU World Championships, CHN, Shanghai - 1500m - Men URL hozzáférés – 2012. március 29.
↑ Sokat kell javulnia a magyar csapatnak URL hozzáférés – 2013. január 21.
↑ Aranyérmes a férfi rövid pályás gyorskoriváltó. nemzetisport.hu. (Hozzáférés: 2013. december 27.)
↑ Két magyar érem 1500-on. nemzetisport. (Hozzáférés: 2014. február 1.)
↑ Bronzérmes a női váltó. nemzetisport, 2014. január 19. (Hozzáférés: 2014. február 2.)
↑ Hamelin négy éve 500-on, most 1500-on győzött. nemzetisport.hu, 2014. február 10. (Hozzáférés: 2014. február 16.)
↑ Liu és Knoch is kiesett 1000 méteren. nemzetisport.hu, 2014. február 15. (Hozzáférés: 2014. február 16.)
↑ Rp gyorskorcsolya vk: Ilyen még nem volt! Magyar siker a világkupán! (magyar nyelven). nemzetisport.hu, 2015. február 15. (Hozzáférés: 2015. február 17.)
↑ Rp gyorskorcsolya-vk: Ezüstérmes a magyar férfiváltó (magyar nyelven). nemzetisport.hu, 2015. február 8. (Hozzáférés: 2015. február 22.)
↑ Sporttörténelmi magyar arany gyorskorcsolyában. 24.hu, 2015. december 13. (Hozzáférés: 2015. december 14.)
↑ Rp. gyorskorcsolya-vb: negyedik a férfi váltó Szöulban. www.nemzetisport.hu (2016. márc. 13.) (Hozzáférés: 2016. márc. 15.)
↑ Történelmi siker: Olimpiai bajnok a magyar férfi váltó. origo.hu, 2018. február 22. (Hozzáférés: 2018. február 22.)[halott link]
↑ Sportszövetségek: Király másodszor, Cseh nyolcadszor – az év legjobbjai. www.nemzetisport.hu (2015. dec. 15.) (Hozzáférés: 2015. dec. 21.)
↑ Rp. gyorskorcsolya: Knoch Viktor fair play díjat kapott. www.nemzetisport.hu (2018. máj. 14.) (Hozzáférés: 2018. máj. 15.)
↑ Díjazás: ezeket a sportolókat ünnepelte a zuglói önkormányzat (magyar nyelven). Nemzeti Sport Online, 2018. október 3.
↑ Knoch Viktor és Burján Csaba ifjúsági Tüke-díjas (magyar nyelven). psnzrt.hu, 2019. január 21. (Hozzáférés: 2021. december 18.)
Knoch Viktor adatlapja a MOB honlapján
Sablon:Férfi 5000 méteres rövidpályásgyorskorcsolya-váltó olimpiai bajnokai
A férfi 5000 méteres rövidpályásgyorskorcsolya-váltó olimpiai bajnokai
1992:  Kim Kihun, I Csunho, Szong Csegun, Mo Csiszu (KOR)
1994:  Maurizio Carnino, Orazio Fagone, Hugo Herrnhof, Mirko Vuillermin (ITA)
1998:  Éric Bédard, Derrick Campbell, François Drolet, Marc Gagnon (CAN)
2002:  Éric Bédard, Marc Gagnon, Jonathan Guilmette, François-Louis Tremblay, Mathieu Turcotte (CAN)
2006:  An Hjonszu, I Hoszok, Szo Hodzsin, Szong Szogu, O Szedzsong (KOR)
2010:  Charles Hamelin, François Hamelin, Olivier Jean, François-Louis Tremblay, Guillaume Bastille (CAN)
2014:  Viktor An, Szemjon Jelisztratov, Vlagyimir Grigorjev, Ruszlan Zaharov (RUS)
2018:  Liu Shaoang, Liu Shaolin Sándor, Knoch Viktor, Burján Csaba (HUN)
2022:  Charles Hamelin, Steven Dubois, Pascal Dion, Jordan Pierre-Gilles, Maxime Laoun (CAN)
A lap eredeti címe: „https://hu.wikipedia.org/w/index.php?title=Knoch_Viktor&oldid=24710848”
Olimpiai bajnokok (rövidpályás gyorskorcsolya)
Minden szócikk halott külső hivatkozásokkal
Szócikkek halott külső hivatkozásokkal 2018 szeptemberéből
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 24., 09:30
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.